
Természetes táptalaj-adalékok hatása in vitro orchidea szaporításban

A dolgozatomban a Dendrobium antenntum generatív in vitro szaporításával foglalkoztam, mézzel kiegészített táptalajon.
A méz használata, mint természetes adalék nem kifejezetten ismert dolog. Igen kevés tudományos cikk készült ebben a témában. A kutatásommal a méz hatékonyságára kerestem a válaszokat. A Dendrobium antennatum továbbnevelési kisérletét a mézzel kiegészített táptalajon, többféle koncentrációban is kipróbáltam. A kontroll (K0) teljesen méz nélküli volt. Az M ½ jelölésű táptalajt 10g cukorral (szacharózzal) és 15 gL-1 mézzel egészítettem ki. Az M1 tápközegből már teljesen kihagytam a cukrot és csak mézet adtam hozzá 30 gL-1 mennyiségben, mint szénhidrátforrás. Az M2-es jelölésű táptalaj szénhidrátforrása is csak a méz volt 60 gL-1 mennyiségen. Továbbá a második kísérletsorozatom során emelt mézadagokkal dolgoztam: M2b-s 60 gL-1, M3-as 90 gL-1 és M4-es 120 gL-1.
Az eredmények értékelése során megfigyeltem a növények nagyságát, tömegét, és a gyökerek fejlettségi állapotát. A növények pigment mérésével igazoltam a növényeket ért esetleges stresszhatásról is, amit a táptalaj váltott ki.
A hipotézisem, hogy a méz alapú táptalaj előnyösen hat az orchidea magoncok fejlődésére, az adatok alapján helytálló volt. A kontrollal (K0) összehasonlítva a három mézzel kiegészített táptalajból kettő minden szempontból sikeresebbnek volt mondható, ebből az M1-es tápközeg kimagasló érékeket mutatott. Az M2-es, M3-mas, M4-es táptalajon lévő növények egy részénél vontatott fejlődés figyelhető meg. Az eredményeimet a SPSS statisztikai programcsomag egytényezős variancia-analízise (One-Way ANOVA), a Duncan teszt lefuttatásával, 95% valószínűségi szinten is igazoltam.
Összességben elmondható, hogy 15gL-1 és 30gL-1 mennyiségben kiválóan használható a méz, viszont 60 gL-1 felett fokozott toxicitás figyelhető meg.



